Каяани сиркәүе

Каяани сиркәүе (фин. Kajaanin kirkko) — Каяани ҡалаһында (Финляндия) инжил -лютеран ғибәҙәтханаһы Тарихы Сиркәүҙең хәҙерге бинаһы 1656 йылда Каяаниның беренсе сиркәүе булған урында урынлашҡан. Беренсе сиркәүҙе 1716 йылда рус ғәскәрҙәре Төньяҡ һуғыш сиктәрендә Каяани замогы менән бер үк ваҡытта емерә. Икенсе мәхәллә сиркәүе 1734—35 йылдарҙа Грепс Норлинг тарафынан төҙөлә һәм килеүселәргә 160 йыл дауамында хеҙмәт итә. Иҫке сиркәү 1895 йылда һүтелә, әммә уның алтары әлеге бинаға күсерелә. Өсөнсө бина 1897 йылда төҙөлә. Декоратив ағас сиркәү архитектор Якоб Аренберг проекты буйынса төҙөлә. Сиркәү неоготик стилдә һәм XIX быуат аҙағының конструктив ағас төҙөлөшөнөң уникаль ҡомартҡыһы булып һанала. Был бинаны семәрле ағас башня ослай. Бинаның эсендә инглиз готик стилендәге гравюралар менән биҙәлгән конструкциялар һаҡланған. Ғибәҙәтхана 800 диндарҙы һыйҙыра ала. 1942 йылда мейес күмеренән сиркәүҙә янғын барлыҡҡа килә. Бина мөғжизәле ҡотҡарыла, тик бер генә стенаһы яна. 1951 йылдың 7 июлендә Финляндияла Каяани ҡалаһының 300-йыллығына арналған 20 фин маркалы махсус почта маркаһы сығарыла. Уларҙа Исак Расмусспойя тарафынан төҙөлгән Каяани замогы (1619—1717), Койвукоски электростанцияһы, Яков Аренберг Каяани (1896) сиркәүе һәм Энгель проекталған Каяани ратушаһы башнялары һүрәтләнгән. Иҫкәрмәләр